NORAKSTS

|  |  |
| --- | --- |
| 22.08.2024. | Nr.9/11 |

**ATĻAUJA JAUNAS ATKRITUMU APSAIMNIEKOŠANAS**

**DARBĪBAS UZSĀKŠANAI**

 **NEKUSTAMAJĀ ĪPAŠUMĀ ZIEDIŅU CEĻĀ 8B, JELGAVĀ**

2024. gada 12. jūlijā saņemts SIA “Refonda” (reģistrācijas Nr.40003981529, juridiskā adrese: Katlakalna iela 9, Rīga, LV-1073) iesniegums un 2024. gada 30. jūlija papildinformācija, kurā lūdz pašvaldību saskaņot jaunas atkritumu apsaimniekošanas darbības uzsākšanu nekustamajā īpašumā Ziediņu ceļā 8B, Jelgavā (kadastra apzīmējums 09000280246), kurā paredzēta metāllūžņu, bīstamo atkritumu un elektrisko un elektronisko iekārtu atkritumu (turpmāk – EEIA) savākšana, šķirošana un uzglabāšana.

Nekustamais īpašums Ziediņu ceļā 8B, Jelgavā ir reģistrēts Zemgales rajona tiesas Jelgavas pilsētas zemesgrāmatā uz SIA “Refonda” vārda.

Plānotais apsaimniekojamais kopējais atkritumu (dažāda veida metāllūžņi, svina akumulatori, EEIA) apjoms plānots līdz 30 000 tonnām gadā, paredzot, ka vienlaicīgi uzglabāšanas laukumā atrodas līdz 1214 tonnām pieņemto atkritumu. Apsaimniekojamais nebīstamo atkritumu daudzums gadā 29 700 tonnas, norises vietā vienlaicīgi uzglabājamais – 1206 tonnas. Apsaimniekojamais bīstamo atkritumu daudzums gadā 300 tonnas, norises vietā vienlaicīgi uzglabājamais - 8 tonnas.

Saskaņā ar Pašvaldību likuma 4.panta pirmās daļas 15.punktu un Jelgavas pilsētas teritorijas plānojumu (apstiprināts ar Jelgavas pilsētas domes 2017. gada 23. novembra saistošajiem noteikumiem Nr.17-23 “Teritorijas izmantošanas un apbūves noteikumu un grafiskās daļas apstiprināšana”), nekustamajam īpašumam Ziediņu ceļā 8B, Jelgavā, noteiktā atļautā izmantošana ir “Rūpnieciskās apbūves teritorija”, kurā viens no teritorijas galvenajiem izmantošanas veidiem ir “Atkritumu apsaimniekošanas un pārstrādes uzņēmumu apbūve”.

Atkritumu apsaimniekošanas likuma 8.panta pirmās daļas 2.punktā noteikts, ka pašvaldība pieņem lēmumu par jaunu sadzīves atkritumu savākšanas, šķirošanas iekārtu un infrastruktūras objektu izvietošanu savā administratīvajā teritorijā.

 Pamatojoties uz Pašvaldību likuma 10. panta pirmās daļas 21.punktu un Atkritumu apsaimniekošanas likuma 8.panta pirmās daļas 2.punktu un SIA “Refonda” 2024. gada 12. jūlija iesniegumu un 2024. gada 30. jūlija papildinformāciju par jaunas atkritumu apsaimniekošanas darbības uzsākšanu - metāllūžņu, bīstamo atkritumu un elektrisko un elektronisko iekārtu atkritumu (turpmāk – EEIA) savākšana, šķirošana un uzglabāšana, Ziediņu ceļā 8B, Jelgavā,

**JELGAVAS VALSTSPILSĒTAS PAŠVALDĪBAS DOME NOLEMJ:**

Atļaut SIA “Refonda” uzsākt jaunu atkritumu apsaimniekošanas darbību - metāllūžņu, bīstamo atkritumu un EEIA savākšanu, šķirošanu un uzglabāšanu, ievērojot normatīvajos aktos par atkritumu apsaimniekošanu noteiktās prasības, Ziediņu ceļā 8B, Jelgavā.

Jelgavas valstspilsētas pašvaldības domes lēmumu viena mēneša laikā var pārsūdzēt Administratīvajā rajona tiesas Jelgavas tiesu namā ( Atmodas iela 19, Jelgava, LV-3007), sūdzību iesniedzot Jelgavas valstspilsētas pašvaldības Klientu apkalpošanas centrā, Lielajā ielā 11, Jelgavā vai elektroniski, nosūtot to pašvaldības oficiālo elektronisko adresi (e-adresi) uz e-pasta adresi: pasts@jelgava.lv

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Domes priekšsēdētāja sekretāre  Ž.Memena

2024.gada 22.augustā